**Hankeleping nr …**

***TELLIJA NIMI*** (asukoht: ………………….., registrikood …………….) *allkirjastaja ametinimetus* *allkirjastaja ees- ja perekonnanimi*, kes tegutseb *põhimäärus/volitus* alusel (edaspidi **Tellija või Pool**) ühelt poolt ja

**aktsiaselts eesti post** (asukoht: Pallasti 28, 10001 Tallinn, registrikood 10328799) *allkirjastaja ametinimetus* *allkirjastaja ees- ja perekonnanimi* isikus, kes tegutseb *põhikirja/volituse* alusel (edaspidi **Täitja** või **Pool**) teiselt poolt, ühiselt nimetatud **Pooled**, sõlmisid käesoleva postiteenuse osutamise hankelepingu (edaspidi **Leping**) alljärgnevas:

1. **Lepingu sõlmimise alus ja ese**
   1. Lepinguga ostetakse riigihanke „Postiteenuse ostmine Siseministeeriumi valitsemisala asutustele“ (viitenumber: 157339) tulemusel Siseministeeriumi kui Hankija ja Täitja poolt 06.01.2015.a sõlmitud raamlepingus nr 7-3/525-1 (edaspidi **Raamleping**) ja selle lisades ning Lepingus kokkulepitud tingimustel postiteenust.
   2. Postiteenusteks Lepingu tähenduses on lihtsaadetise, tähtsaadetise, väärtsaadetise, partiisaadetise ja kullerpostisaadetise edastamine nii Eesti Vabariigi siseselt kui ka rahvusvaheliselt, otsepostisaadetise ja perioodilise väljaande edastamine, *kahepoolne postivahetusteenus, frankeerimisteenus n*ing *vajadusel muud postiteenused* (edaspidi **Teenus**).
   3. Teenuse osutamine peab vastama postiseaduses, selle alusel kehtestatud õigusaktides, Raamlepingus, Lepingus ja Konkurentsiameti poolt väljastatud tegevusloas sätestatud nõuetele.

**2. Lepingu osad**

2.1 Lepingu lahutamatuteks osadeks on Raamleping, Pooltevahelised kirjalikud teated, kõik sõlmitavad Lepingu muudatused ja lisad *ning Raamlepingu alusel Tellijaga sõlmitud täiendavate teenuste ostmist reguleerivad lepingud nagu kahepoolse postivahetusteenuse leping (Lisa …) ja frankeerimisleping (Lisa ….).*

1. **Lepingu maksumus ja maksmise kord**
   1. Lepingu orienteeruv kogumaht rahalises vääringus on nimetatud HD-s. Tellija ei ole kohustatud nimetatud eeldatava maksumuse mahus Teenust ostma.
   2. Tellija tasub Teenuse osutamise eest vastavalt Täitja kehtivale hinnakirjale, millest on maha arvatud Raamlepingus kokkulepitud allahindlusprotsent ametlikult kehtiva hinnakirja hinnast. Täitja garanteerib Tellijale nimetatud protsendilise allahindluse kehtivast hinnakirjast kogu Lepingu kehtivuse perioodi vältel, sõltumata muudatustest Täitja hinnakirjades.
   3. Täitja on kohustatud hinnakirja muutumisest Tellijat kirjalikult teavitama 5 (viie) tööpäeva jooksul.
   4. Tellija tasub Teenuse osutamise eest arve alusel, mille Täitja väljastab Tellijale 1 (üks) kord kuus.
      1. *Täitja esitab Tellijale Eesti e-arve standardile vastavad e-arved (võimalusel). E-arves peab lisaks standardis nimetatud andmetele olema toodud täiendavalt ka Tellija kontaktisiku ees- ja perekonnanimi. E-arvet on võimalik saata e-arvete operaatori AS Eesti Post kaudu (täpsem info http://www.arvekeskus.ee/). E-arve loetakse laekunuks selle AS-le Eesti Post laekumise kuupäevast.*
      2. *Juhul, kui Täitjal ei ole võimalik saata .xml formaadis arveid, siis tuleb saata PDF-formaadis arved Tellija e-posti aadressil .................. , märkides faili nimeks Täitja nime ja selle järel arve numbri. PDF-arve peab olema genereeritud PDF-generaatoriga. Arve andmetes peab olema täiendavalt Tellija kontaktisiku ees- ja perekonnanimi.*
   5. Tasumine toimub Tellija poolt 21 (kahekümne ühe) kalendripäeva jooksul pärast Täitja poolt arve esitamist.
   6. Lepingust tulenevate maksete laekumise kohaks on Täitja poolt esitataval arvel näidatud arvelduskonto.
2. **Lepingu täitmise tingimused**
   1. Lepingu täitmine toimub Täitja kulleri ja postkontorite vahendusel üle Eesti.
   2. Täitja tagab postisaadetiste kogumise ja Tellijale kättetoimetamise kõigil tööpäevadel ja üks kord päevas kogu Eesti territooriumi ulatuses.
   3. Täitja kohustub osutama rahvusvahelisi postiteenuseid vastavalt Eesti Vabariigile siduvatele Ülemaailmse Postiliidu aktidele.
   4. Täitja ja tema töötaja peavad hoidma postisaladust nii teenuse osutamise ajal kui ka pärast seda.
   5. *Kahepoolse postivahetusteenuse osutamine ja frakeerimine ja …….toimuvad käesoleva Lepingu lisaks olevates lepingutes kokkulepitud tingimustel*.
3. **Konfidentsiaalsus**
   1. Pooled kohustuvad mitte avalikustama kolmandatele isikutele Lepingu alusel saadud konfidentsiaalset informatsiooni, v.a seaduses sätestatud juhtudel.
   2. Täitja täidab kõiki kehtivaid andmekaitsealaseid ja infoturvet puudutavaid õigusakte. Täitja ja Tellija edastavad konfidentsiaalset informatsiooni ainult nendele isikutele, kes on Lepingu täitmisega otseselt seotud ja tagavad, et need isikud on teadlikud ja täidavad konfidentsiaalsuse nõuet.
   3. Konfidentsiaalse informatsiooni all mõistavad Pooled Lepingu täitmisel teatavaks saanud isikuandmeid, turvaandmeid, informatsiooni, millele on kehtestatud juurdepääsupiirang ning muud teavet, mille avalikuks tulek võiks kahjustada Poolte huve.
   4. Vastutus konfidentsiaalsuskohustuse täitmise eest lasub Täitjal kõigi isikute eest, kes on tema poolt Lepingu täitmisele kaasatud.
   5. Konfidentsiaalsusnõue kehtib tähtajatult.
4. **Vastutus**
   1. Saadetise eest vastutuse üleminek Täitjalt Tellijale ja Tellijalt Täitjale toimub Saatelehe alusel.
   2. Pooled vastutavad Lepingust tulenevate kohustuste rikkumise eest.
   3. Täitja vastutab oma alltöövõtjate ja nende esindajate või töötajate tegevuse, rikkumiste ja hooletuse eest, nagu enda tegude eest. Mis tahes Lepingu osa alltöövõtu korras täitmise või alltöövõtja poolt Lepingu mis tahes osa täitmise heakskiitmine Tellija poolt ei vabasta Täitjat ühestki tema Lepingujärgsest kohustusest.
   4. Nõuetekohase arve tasumisega viivitamise korral on Täitjal õigus nõuda ja Tellijal kohustus maksta Täitjale viivist 0,2% (null koma kaks protsenti) tasumisele kuuluvast summast iga tasumisega viivitatud kalendripäeva eest.
   5. Lepingujärgsete kohustuste mittetäitmise või mittenõuetekohase täitmise eest on Tellijal õigus nõuda ja Täitjal kohustus maksta leppetrahvi kuni 300 (kolmsada) eurot iga juhtumi korral, v.a Postisaadetise kaotsimineku, kahjustumise või hilinemise korral, mille puhul rakendatakse vastavale teenusele kohalduvaid tüüptingimusi.
   6. Leppetrahvid ja viivised tasutakse 21 (kahekümne ühe) kalendripäeva jooksul vastava nõude saamisest arvates.
   7. Täitja on kohustatud tegema kõik temast sõltuva kõrvaldamaks rikkumist ja selle tagajärgi ning tekitatud kahju.
   8. Lepingust tulenevate viiviste ja leppetrahvide maksmine, samuti tekitatud kahju hüvitamine, ei vabasta Lepingut rikkunud Poolt mistahes Lepingu järgsete kohustuste täitmisest.
   9. Konfidentsiaalsuskohustuse rikkumise tuvastamise korral on kahjustatud Poolel õigus nõuda ja konfidentsiaalsuskohustust rikkunud Poolel kohustus tasuda iga vastava rikkumise eest leppetrahvi kuni 10 000 (kümme tuhat) eurot. Leppetrahvi suuruse määratlemise õigus on leppetrahvinõuet esitaval Poolel.
5. **Vääramatu jõud**
   1. Lepingust tulenevate kohustuste mittetäitmist või mittenõuetekohast täitmist ei loeta Lepingu rikkumiseks, kui selle põhjustas Vääramatu jõud. Vääramatu jõu esinemisel lükkub kohustuste täitmine edasi vastavalt asjaoludele ja nende tulemuste kestmise aja võrra.
   2. Pool, kelle tegevust Lepingu täitmisel takistab Vääramatu jõud, peab koheselt teavitama teist Poolt Lepingu täitmist takistavatest asjaoludest. Vastasel juhul vastutab Pool oma lepingujärgsete kohustuste mittetäimise eest vastavalt Lepingu punktile 6.
6. **Lepingu kehtivus**
   1. Leping sõlmitakse 3 (kolmeks) aastaks, kuid mitte kauemaks kui Raamlepingu kehtivus.
   2. Leping jõustub hetkest, mil mõlemad Pooled on Lepingu allkirjastanud.
7. **Lepingu loovutamine, muutmine ja ülesütlemine**
   1. Lepingu ja selle lahutamatute lisade muutmine on võimalik üksnes Poolte kirjalikul kokkuleppel.
   2. Tellijal on õigus Leping üles öelda teatades sellekohasest soovist ette vähemalt 30 (kolmkümmend) kalendripäeva.
8. **Lõppsätted**
   1. Lepingu täitmise keel on eesti keel.
   2. Pooltevahelised Lepinguga seotud teated peavad olema vormistatud kirjalikult, välja arvatud juhtudel, kui sellised teated on informatsioonilise iseloomuga, mille edastamisel teisele Poolele ei ole õiguslikke tagajärgi.
   3. Lepingu täitmisel ja Lepingust tulenevate vaidluste korral lähtutakse Eesti Vabariigi õigusaktidest.
   4. Lepingust tulenevad vaidlused püütakse lahendada Poolte kokkuleppega. Juhul, kui läbirääkimised ei anna tulemusi, lahendatakse vaidlus Harju Maakohtus.
   5. Lepingu üksiku sätte kehtetus ei too kaasa kogu Lepingu või Lepingu teiste sätete kehtetust.
9. **Kontaktisikud**
   1. Poolte lepingujärgsete kohustuste täitmise korraldamine ja lepingus ettenähtud teadete, nõuete ja teiste dokumentide edastamine toimub kontaktisikute kaudu:
      1. Tellija kontaktisikud:
         1. ….............., tel …......, e-post: …...........;
         2. ….............., tel …......, e-post: …...........;
      2. Täitja kontaktisikud:
         1. ….............., tel …......, e-post: …...........;
         2. ….............., tel …......, e-post: …...........
   2. Kõik teated ja pretensioonid peavad olema esitatud kirjalikus vormis ning olema adresseeritud Lepingu punkti 12.1 alapunktides toodud kontaktisikutele.
10. **Poolte rekvisiidid**

**Tellija: Täitja:**

…………………… ……………………

*(allkirjastatud digitaalselt) (allkirjastatud digitaalselt)*

**Hankelepingu Lisa ..... KAHEPOOLSE POSTIVAHETUSE LEPING**

1. **Üldsätted ja mõisted**
   1. Käesolev kahepoolse postivahetuse leping (edaspidi Leping) on sõlmitud**…………………..** (edaspidi Klient ja Pool) ja …………….. (edaspidi Post ja Pool) vahel.
   2. Lepinguga määratakse kindlaks Kliendi ja Posti tegevus kahepoolse postivahetuse raames.
   3. ***Kahepoolne postivahetus*** – Posti töötaja poolt Lepinguga määratud kohast ja ajal Kliendi postisaadetiste äratoomine ning kohaletoimetamine.
   4. ***Postisaadetis*** – liht- või tähtsaadetisena edastatav kirisaadetis või ….. saadetis, …. saadetis ja postipakk, mille kaal ei ületa … kg.
2. **Kahepoolse postivahetuse tingimused**
   1. Post toob Kliendile ja võtab Kliendilt tööpäevadel …. korda päevas aadressil ……………………. ajavahemikel ……………. ja ……………. vastu Kliendi poolt riigisiseseid ja rahvusvahelisi postisaadetisi, sõltumata nende kaalust ning edastab need saajani.
   2. Postil on õigus keelduda rahvusvaheliste postisaadetiste vastuvõtmisest või nende edastamisest saajale, kui postisaadetisele märgitud saatja elu- või asukoht on välisriigis ja postisaadetisi antakse üle suures koguses, eesmärgiga saada kasu Eestis kehtivatest soodsamatest tasudest. Kui Klient annab üle eelnevalt kirjeldatud postisaadetisi, vastutab ta võimaliku kahju eest, mis Postil tekib sihtriigi postiadministratsiooni poolt esitatud nõuete tõttu.
   3. Kliendi poolt postisaadetiste üleandmiseks volitatud isikuteks on: ……….. (tel:................, faks: , e-mail: ……………….).
   4. Klient annab postisaadetised Postile üle Lisa …. vormi kohase saatelehega.
   5. Tähtsaadetisena edastatavale kirisaadetisele või pakisaadetisele tuleb teha erimärgistus „TÄHITUD”.
   6. Punktis 2.4 nimetatud saateleht peab olema allkirjastatud postisaadetiste üleandmiseks volitatud isiku poolt. Punktis 2.3. nimetamata isiku poolt postisaadetiste üleandmisel on Postil õigus nõuda volikirja esitamist.
   7. Klient tasub Posti poolt kahepoolse postivahetuse teenuse eest vastavalt Siseministeeriumi poolt läbiviidud riigihankes viitenumber …….. pakutud ja selle alusel raamlepingus nr …………… kokkulepitud hinnakirjale …………. eurot[[1]](#footnote-1).
3. **Muud tingimused**
   1. Leping jõustub, kui Pooled on selle alla kirjutanud ja kehtib ………….. Lepingut on võimalik muuta või teenuse osutamist lõpetada Hankelepingus kehtestatud korras.
   2. Kahepoolse postivahetusega seotud suhetes, mida Leping ei reguleeri, juhindutakse hankelepingu sõlmimise aluseks olevast raamlepingust ja hankelepingust.
   3. Varem Poolte vahel sõlmitud kokkulepped sama teenuse suhtes kaotavad kehtivuse alates Lepingu jõustumisest.

*Allkirjastatud digitaalselt Allkirjastatud digitaalselt*

**Hankelepingu Lisa …. FRANKEERIMISLEPING**

**1. Üldsätted ja mõisted**

1.1. Käesolev frankeerimisleping (edaspidi Leping) on sõlmitud ……………. (edaspidi Klient ja Pool) ja

………………. (edaspidi Post ja Pool) vahel.

1.2. Lepingu eesmärgiks on Kliendi poolt Postile üleantavate postisaadetiste frankeerimine ning frankeeritud postisaadetise toimetamine Posti poolt saajani.

1.3. Frankeerimine - frankeerimismasina abil postisaadetisele kalendertempli jäljendi ja postisaadetise edastamise eest makstava tasu suurust väljendava jäljendi kandmine.

**2. Frankeerimise tingimused**

2.1. Post võtab Kliendilt frankeerimiseks vastu riigisiseseid ja rahvusvahelisi postisaadetisi.

2.2. Klient annab postisaadetised Postile üle varustatuna saatja ja saaja andmetega vastavuses Posti universaalse postiteenuse tüüptingimustes sätestatud nõuetega.

2.3. Kliendil on õigus anda Postile üle punktis 2.1. nimetatud saadetisi, mis vastavad raamlepingu Lisaks …. oletavates tüüptingimustes kehtestatud mõõtmetele.

2.4. Klient annab Postile postisaadetisi üle : ……………. postkontoris või kui Klient on sõlminud või sõlmib Postiga Lepingu kahepoolse postivahetuse teenuse osutamiseks on Klient õigustatud frankeerimata postisaadetisi Postile üle andma nimetatud Lepingus kokku lepitud aadressil ja korras. Postisaadetiste üleandmiseks volitatud isikuteks on: …………… (tel: ………, e-post: ……………………).

2.5. Postil tekib kohustus postisaadetised frankeerida pärast nende Kliendi poolt üleandmist Lepingus kokku lepitud korras. Postil on õigus keelduda postisaadetiste vastuvõtmisest, kui need antakse üle Lepingule mittevastavas postkontoris ja/või selleks õigustamata isiku poolt.

2.6. Punktis 2.4. nimetatud isik esitab postitöötaja nõudmisel postisaadetiste üleandmisel tema isiku identifitseerimiseks isikut tõendava dokumendi.

2.7. Klient annab postisaadetisi Postile üle Posti tööpäevadel punktis 2.4. nimetatud asukohas.

2.8. Klient annab postisaadetised Postile üle saatelehega, millele on märgitud Kliendi andmed (ärinimi, reg, kood), postisaadetiste üleandmise kuupäev ja Postile üleantavate postisaadetiste kogus liikide ja edastamise viiside lõikes (lihtstandardkiri, lihtmaksikiri, tähtstandardkiri, tähtmaksikiri). Tähtsaadetisena edastatavale kirisaadetisele tuleb teha erimärgistus ,,TÄHTKIRI" või ,,TÄHITUD".

2.9. Punktis 2.8. nimetatud saateleht peab olema allkirjastatud postisaadetiste üleandmiseks volitatud isiku poolt ning sisaldama allakirjutanu nime ja telefoni. Saateleht koostatakse kahes eksemplaris - üks Postile, teine Kliendile. Post esitab Kliendi poolt üle antud postisaadetiste saajale edastamise eest arve ning selle on kohustatud tasuma postisaadetiste üleandmise saatelehel saatjana märgitud isik.

2.10. Post kontrollib Kliendilt vastu võetud postisaadetiste koguse vastavust saatelehel märgitud kogusele ning erinevuste korral saatelehele märgitud koguse ja tegelikult üle antud koguse vahel, parandab Post saatelehel ebaõigesti märgitud koguse. Kliendile arve esitamisel lähtub Post tegelikult frankeeritud ja edastatud postisaadetistest.

2.11. Klient tasub Postile postisaadetiste frankeerimisteenuse eest tasu ……………..

2.12. Lisaks frankeerimise teenustasule tasub Klient Postile postisaadetiste edastamise tasu Siseministeeriumiga …… sõlmitud raamlepingus nr …. kokkulepitud tingimustel.

**3. Muud tingimused**

3.1. Leping jõustub, kui Pooled on selle alla kirjutanud ja kehtib ……….

3.2. Lepingut on võimalik muuta või lõpetada raamlepingus ja hankelepingus kehtestatud korras.

3.3. Frankeerimisega seotud suhetes, mida Leping ei reguleeri, juhindutakse raamlepingust ja hankelepingust.

………………………. …………………………

1. teenus võib sisalduda pakutud hinnakirja hinnas [↑](#footnote-ref-1)